Document ID: 32014R0072

KOMISIJAS ĪSTENOŠANAS REGULA (ES) Nr. 72/2014
(2014. gada 27. janvāris),
ar ko groza Īstenošanas regulu (ES) Nr. 770/2013 attiecībā uz atvilkumiem no Portugāles 2013. gada kvotas sarkanasaru nozvejai NAFO 3LN zonā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 105. panta 1., 2. un 3. punktu,
tā kā:
(1)
Pēc tam, kad bija publicēta Komisijas Īstenošanas regula (ES) Nr. 770/2013 (2), Portugāles zivsaimnieki atklāja kļūdu publicētajos 2012. gada nozvejas datos par sarkanasariem NAFO (Ziemeļrietumu Atlantijas zvejniecības organizācija) 3LN zonā.
(2)
Portugāles zivsaimniecības iestādes ievēroja, ka nozvejas ziņojumi, uz kuriem pamatojās šie 2012. gada nozvejas dati, nebija pareizi nosūtīti Komisijai. To apstiprināja neatkarīga revīzija.
(3)
No koriģētajiem datiem, kurus Portugāle nosūtīja 2013. gada 14. novembrī, izriet, ka Portugāles kvota sarkanasaru nozvejai NAFO 3LN zonā (RED/N3LN) ir pārsniegta par mazāku apjomu nekā tas, kas ņemts vērā Īstenošanas regulā (ES) Nr. 770/2013.
(4)
Tāpēc atvilkums no Portugāles 2013. gada kvotas sarkanasaru nozvejai NAFO 3LN zonā būtu jākoriģē attiecībā uz datiem par attiecīgās kvotas pārzveju.
(5)
Ņemot vērā to, ka ar šo īstenošanas regulu groza atvilkumus, kuri jau ir izdarīti no 2013. gada kvotas sarkanasaru nozvejai NAFO 3LN zonā, tās noteikumi būtu jāpiemēro ar atpakaļejošu spēku, proti, no Īstenošanas regulas (ES) Nr. 770/2013 spēkā stāšanās dienas.
(6)
Tāpēc būtu attiecīgi jāgroza Īstenošanas regula (ES) Nr. 770/2013,
IR PIEŅĒMUSI ŠO REGULU.
1. pants
Īstenošanas regulas (ES) Nr. 770/2013 pielikumu groza saskaņā ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Tomēr to piemēro no 2013. gada 15. augusta.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 27. janvārī

Labels: 20
13
18
6